**ПОДАЦИ О ПРЕДМЕТУ ЈАВНЕ НАБАВКЕ**

Предмет јавне набавке бр. 24/24 је набавка услуга - **Транспортне услуге у јавном саобраћају-месечне карте**

Набавка се спроводи у циљу закључења уговора.

Набавка није обликована по партијама.

ЦПВ:60100000 Услуге друмског превоза

**Врста и опис услуга** које су предмет набавке дати су у Обрасцу структуре понуђене цене која је саставни део конкурсне документације и понуде.

Понуђач је дужан да у предвиђеном року изврши захтеване услуге.

Плаћање се врши року од 15 до 45 дана од дана пријемa исправног рачуна.

Плаћање се врши уплатом на рачун Пружаоца услуга.

Понуђачу није дозвољено да захтева аванс.

**РОК ЗА ИЗВРШЕЊЕ УСЛУГА**

Понуђач је дужан да предметне услуге – Транспортне услуге у јавном саобраћају-месечне карте извршава у периоду од годину дана. Уговор ступа на снагу од дана обостраног потписивања уговорних страна и важи годину дана.

Превоз се мора ускладити са почетком и крајем радног времена запослених, а у складу са распоредом и бројем часова које имају запослени.

Оквирни број запослених тј. путника на месечном нивоу: 89.

Ред вожње је подложан променама, ажурира се и усклађује са потребама корисника.

Због потреба запослених (радника) Специјалне болнице за рехабилитацију „Рибарска Бања” неопходни поласци из Крушевца радним данoм су: 5:45, 6:50, 8:30, 9:40, 11:00, 12:15, 13:45, 15:15, 17:15, 19:15, 20:15, 23:15 часова. Неопходни поласци из Крушевца викендом су: 5:45, 6:50, 8:30, 9:40, 12:15, 13:45, 15:15, 17:15, 19:15, 20:15 часова. Непходни поласци из Рибарске Бање радним даном су 7:15, 7:40, 9:30, 11:00, 12:10, 13:30, 15:10, 16:15, 19:00, 20:15, 24:00 часа. Неопходни поласци из Рибарске Бање викендом су: 7:15, 7:45, 9:30, 11:00, 13:30, 15:10, 16:15, 19:00, 20:15, 24:15 часа (суботом само).

Понуђач је дужан да изда месечне возне карте за све кориснике превоза најкасније последњег дана у месецу за наредни месец, а према списку који ће достављати наручилац пре почетка превоза, до 26. у месецу за наредни месец.

Наручилац је дужан да подигне месечне карте и да их подели запосленима.

Наручилац није у обавези да реализује целокупне уговорене количине и вредности, већ ће се исте реализовати у складу са стварним потребама и пруженим услугама за уговорени период.

**РОК ВАЖЕЊА ПОНУДЕ**

Рок важења понуде је минимум 30 дана од дана отварања понуда.

**ВРСТА, САДРЖИНА И НАЧИН ПОДНОШЕЊА, ВИСИНА И РОКОВИ ОБЕЗБЕЂЕЊА ИСПУЊЕЊА ОБАВЕЗА**

Понуђач који добије Уговор, у обавези је да обезбеди и преда Наручиоцу у тренутку закључења уговора **финансијско средство обезбеђења за добро извршење уговореног посла на дан закључења уговора** и то:

* једну бланко потписану и оверену сопствену меницу са клаузулом „без протеста, без трошкова“, регистровану у регистру меница који се води код НБС као **финансијско средство обезбеђења за добро извршење уговореног посла;**
* менично овлашћење потписано и оверено од стране власника, односно овлашћеног лица, да се меница у износу од 10% од укупне уговорене вредности без ПДВ-а, може поднети банци на наплату у случају да изабрани понуђач не изврши своје уговорне обавезе.
* оверену фотокопију картона депонованих потписа на којој се јасно види: број текућег рачуна који је понуђач доставио као рачун своје фирме, потписи власника односно овлашћеног лица идентичан са потписом на меници и меничном овлашћењу, печат понуђача идентичан са печатом на меници и меничном овлашћењу и печат банке код које се води рачун понуђача са датумом овере,
* захтев за регистрацију меницe.

Меница мора да важи 20 дана дуже од рока за извршење уговора.

Предата меница не може да садржи додатне услове за исплату, краће рокове од оних које одреди наручилац, мањи износ од оног који одреди наручилац или промењену месну надлежност за решавање спорова.

Меница се не може вратити понуђачу пре истека рока трајања осим ако је понуђач у целини испунио своју обезбеђену обавезу.

Уколико понуђач у тренутку закључења уговора не поднесе или одбије да поднесе бланко соло меницу и менично овлашћење, наручилац ће уговор доделити следећем најповољнијем понуђачу.

Потписи и печати на меници, меничном овлашћењу и картону депонованих потписа морају бити идентични.

Након измирења обавеза по предметном уговору, наручилац се обавезује, да на захтев понуђача, врати иструмент финансијског обезбеђења уговора.

Наручилац ће приложену финансијску гаранцију за добро извршење посла искористити у сврху накнаде штете у следећим случајевима:

а. у случају неизвршења уговорeних обавеза у роковима и на начин који су предвиђени уговором о јавној набавци,

б. у случају неоснованог једностраног раскида уговора о јавној набавци од стране Пружаоца услуга,

ц. у другим случајевима неиспуњења уговорeних обавеза који могу да доведу до угрожавања рада Наручиоца као и да нанесу штету Наручиоцу.